62007CO0132
UZNESENIE PREDSEDU DRUHEJ KOMORY SÚDNEHO DVORA
z 12. marca 2009 (
*1
)
Vo veci C-132/07,
ktorej predmetom je návrh na začatie prejudiciálneho konania podľa článku 234 ES, podaný rozhodnutím Rechtbank van koophandel te Brussel (Belgicko) z 26. februára 2007 a doručený Súdnemu dvoru, ktorý súvisí s konaním:
Beecham Group plc a i.
proti
Andacon NV,
PREDSEDA DRUHEJ KOMORY SÚDNEHO DVORA,
po vypočutí generálneho advokáta D. Ruiz-Jarabo Colomer,
vydal toto
Uznesenie
1
Rozhodnutím z 26. februára 2007, ktoré bolo doručené Súdnemu dvoru, podala Rechtbank van koophandel te Brussel na základe článku 234 ES prejudiciálne otázky týkajúce sa výkladu článku 4 ods. 2, článku 6 a článku 9 ods. 2 a 3 nariadenia Rady č. 1383/2003 z, ktoré sa týka colného konania pri tovare podozrivom z porušovania niektorých práv duševného vlastníctva a opatrení, ktoré sa majú prijať pri tovare, pri ktorom sa zistilo, že sa takéto práva porušili (Ú. v. ES L 196, s. 7; Mim. vyd. 02/013, s. 469), a článku 9 ods. 1 nariadenia Komisie (ES) č. 1891/2004 z, ktorým sa vykonáva nariadenie Rady (ES) č. 1383/2003 o prijatí opatrení colnými orgánmi pri tovare, pri ktorom je podozrenie z porušovania niektorých práv duševného vlastníctva a opatrení, ktoré sa majú prijať pri tovare, pri ktorom sa zistilo, že sa práva duševného vlastníctva porušili (Ú. v. EÚ L 328, s. 16).
2
Dňa 16. mája 2007 podali žalobkyne vo veci samej odvolanie proti tomuto rozhodnutiu na Hof van beroep te Brussel (Belgicko). Následne sa v konaní pokračovalo na vnútroštátnej úrovni pred naposledy uvedeným súdom.
3
Listami zo 6. a 17. marca 2008, ktoré boli doručené Súdnemu dvoru 10. a 25. marca, informovali účastníci konania vo veci samej Súdny dvor, že uzavreli zmier a že z tohto dôvodu sa stali položené prejudiciálne otázky bezpredmetné.
4
Následne zaslal Hof van beroep Súdnemu dvoru svoj rozsudok vydaný 9. júna 2008 v konaní vo veci samej, v ktorom konštatoval vyriešenie sporu uzavretím zmieru a nariadil výmaz tejto veci.
5
Za týchto okolností Súdny dvor informoval listom z 20. novembra 2008 Rechtbank van koophandel o skutočnosti, že pokiaľ nepodá do svoje námietky, bude prejednávaná vec na Súdnom dvore vymazaná.
6
Rechtbank van koophandel na tento list neodpovedala.
7
Za týchto podmienok je potrebné nariadiť výmaz prejednávanej veci z registra Súdneho dvora.
8
Vzhľadom na to, že konanie pred Súdnym dvorom má vo vzťahu k účastníkom konania vo veci samej incidenčný charakter a bolo začaté v súvislosti s prekážkou postupu v konaní pred vnútroštátnym súdom, o trovách konania rozhodne tento vnútroštátny súd. Iné trovy konania, ktoré vznikli v súvislosti s predložením pripomienok Súdnemu dvoru a nie sú trovami uvedených účastníkov konania, nemôžu byť nahradené.
Z týchto dôvodov predseda druhej komory Súdneho dvora nariadil:
Vec C-132/07 je vymazaná z registra Súdneho dvora.
V Luxemburgu 12. marca 2009
Tajomník
R. Grass
Predseda komory
C. W. A. Timmermans
(
*1
)	Jazyk konania: holandčina.